மசினகுடியில் பொக்காபுரம் எனும் இடத்தில் ஒரு மலைக்கோவில் இருக்கிறது. விபூதி மலைக் கோவில் எனும் இந்த முருகன் கோவிலுக்கு வெறும் ஜீப்கள் மட்டும்தான் செல்ல முடியும். வேறு கார்களை நினைத்துக்கூடப் பார்க்க முடியாது. கரணம் தப்பினால் மரணம் என்பதான மிகப் பெரிய பள்ளத்தாக்குப் பாதை இது. இசுஸூ இந்த ரூட்டை எப்படி கடக்கப்போகிறது என்று ஆர்வமாக இருந்தோம். ஆரம்பம் முதலே அதிக டார்க்கை வெளிப்படுத்தும் V-cross இன்ஜினும், அதை கடத்த 4×4 ட்ரான்ஸ்மிஷனும் தோனி – கோலிபோல கூட்டணி வைத்துள்ளதால், எவ்வளவு பெரிய மேடு வந்தாலும், 'ஜஸ்ட் லைக் தட்' என கடந்துவிட்டது.